Michael Metcalf

Non confundir co numismático estadounidense William E. Metcalf

David Michael Metcalf, nado en Newcastle o 8 de maio de 1933 e finado o 25 de outubro de 2018, foi un numismático do Reino Unido vinculado á Universidade de Oxford, especializado na moeda medieval, do Imperio Bizantino, dos Estados cruzados e dos Balcáns.Morrisson, Cécile. "Décès de Michael Metcalf (1933-2018)". Sociéte Française de Numismatique."Metcalf, Prof. David Michael ". En Who's who & Who was Who.Mayhew, Nick. "Michael Metcalf obituary". En The Guardian. 19 de novembro de 2018.

 Traxectoria 
O seu pai, Thomas Metcalf, fora un ministro metodista, e a súa nai, Gladys Moore, exercera como mestra. A familia procedía de Yorkshire, aínda que tiña un carácter moi itinerante por mor da dedicación do seu pai, motivo polo que Michael naceu en Newcastle.

Metcalf estudou Xeografía na Universidade de Cambridge, onde posteriormente obtivo o seu doutoramento baixo a dirección de Philip Grierson, cunha tese acerca da circulación monetaria nos Balcáns de 820 a 1355, que foi publicada en 1965.

Posteriormente, traballou na Sala de Moedas Heberden do Museo Ashmolean, da Universidade de Oxford, á que chegou da man de Humphrey Sutherland. Alí exerceu inicialmente como conservador axudante, a partir de 1971, e entre 1982 e 1988 chegou a ser o director dese importante gabinete numismático.Kraay, C. M.; Sutherland, C. H. V. (1972). Páxina 12.

Paralelamente, foi nomeado profesor de Numismática desa mesma Universidade (Wolfson College) en 1996, posto no que se mantivo ata a súa xubilación en 1998, cando foi nomeado profesor emérito."Professors Emeritus ". Oxford University. Páxina 12.

Entre 1994 e 1999 exerceu a presidencia da Real Sociedade Numismática de Londres, de cuxo órgano de expresión, Numismatic Chronicle, foi director.Carson, R. A. G. (1986). Páxina 38: "[...] Michael Metcalf, the present editor of the Numismatic Chronicle [...]". En 2007 foi nomeado membro de honra desa sociedade científica."Presidents of the Society". The Royal Numismatic Society."Honorary Fellowship". The Royal Numismatic Society.

 Recoñecementos 

1955: Premio Parkes Weber, da Royal Numismatic Society de Londres."The Parkes Weber Prize". The Royal Numismatic Society.
1983: Medalla John Sanford Saltus, da British Numismatic Society."Sanford Saltus. Previous recipients". British Numismatic Society.
1985: Premio literario da Asociación Internacional de Numismáticos Profesionais."IAPN-Book Prize ". No sitio web de IAPN-AINP.
1987: Medalla da Royal Numismatic Society."The Society’s Medal". The Royal Numismatic Society.
 1991: Medalla Huntington, da American Numismatic Society."Recipients of the Huntington Medal Award ". American Numismatic Society.
 2008: Premio Numismático Meshorer, do Museo de Israel."The Ya'akov Meshorer Numismatic Prize". The Israel Museum.
 2008: Premio Derek Allen, da Academia Británica."Derek Allen Prize. Previous winners". The British Academy.
2008: Jeton de Vermeil, da Sociedade Francesa de Numismática."Médaille et jeton de vermeil". Société Française de Numismatique (SFN).
2009: Medalla Gunnar Holst, da fundación numismática sueca Göteborg."Hendin Receives 2013 Medal from Gunnar Holst Foundation for Numismatics". En Coins Weekly.

 Escolma de publicacións 
A obra numismática de Metcalf é moi abundante, tanto en artigos publicados en revistas especializadas como en libros acerca de temas numismáticos. Esta é unha selección das súas obras máis significativas:"Metcalf, David Michael 1933- ". En Digital Library Numis."Metcalf, D.M.". En Worldcat.

 (1961): The Coinage of South Germany in the Thirteenth Century. Spink.
 (1965): Coinage in the Balkans, 820-1355. Institute for Balkan Studies. Tesalónica.
 (1968): Studies in the Composition of Early Medieval Coins. Con J. M. Merrick e L. Kaye. Corbitt & Hunter.
 (1969): The Origins of the Anastasian Currency Reforms. Adolf M. Hakkert.

 (1972). Methods of Chemical and Metallurgical Investigation of Ancient Coinage: A symposium held by the Royal Numismatic Society at Burlington House, London, 9–11 December 1970 (con E. T. Hall). Royal Numismatic Society. Special Publications, 8.  ISBN 9780901405036

 (1976): The Copper Coinage of Thessalonica under Justinian I. Verlag der Österreichischen Akademie der Wissenschaften.
 (1979): Coinage in South-Eastern Europe, 820-1396. Royal Numismatic Society. Special Publications, 11. Londres.
 (1980): Metallurgy in Numismatics. Con W. A. Oddy. Royal Numismatic Society. Special Publications, 13. ISBN 9780901405142
 (1983): Coinage of the Crusades and the Latin East in the Ashmolean Museum, Oxford. Royal Numismatic Society e Society for the Study of the Crusades and the Latin East. Special Publications, 14. ISBN 9780901405210
 (1993-1994): Thrymsas and Sceattas in the Ashmolean Museum. 3 vol. Royal Numismatic Society e Ashmolean Museum. Special Publications, 27. ISBN 9781854440471
 (1996): The Silver Coinage of Cyprus, 1285–1382. Cyprus Research Centre. Nicosia. ISBN 9789963080311
 (1998): An Atlas of Anglo-Saxon and Norman Coin Finds, 973–1086. Royal Numismatic Society. Special Publications, 32. ISBN 9781854441102
 (1998): The White Bezants and Deniers of Cyprus, 1192–1285. Cyprus Research Centre. Nicosia. ISBN 9789963080465
 (2000): The Gros, Sixains, and Cartzias of Cyprus: 1382–1489. Cyprus Research Centre. Nicosia. ISBN 9789963080564
 (2009): Byzantine Cyprus: 491–1191. Cyprus Research Centre. Nicosia. ISBN 9789963081158

 Notas 

 Véxase tamén 

 Bibliografía 

Carson, R. A. G. (1986). A History of the Royal Numismatic Society. 1836-1986. Royal Numismatic Society. Londres. ISBN 0-901405-24-8
Kraay, C. M.; Sutherland, C. H. V. (1972). The Asmolean. The Heberden Coin Room. Origin and Development. Shmolean Museum.

Categoría:Nados en 1933
Categoría:Finados en 2018
Categoría:Numismáticos do Reino Unido
Categoría:Presidentes da Royal Numismatic Society
Categoría:Galardoados coa medalla da Royal Numismatic Society
Categoría:Galardoados coa medalla Huntington
Categoría:Galardoados co Jeton de Vermeil
Categoría:Galardoados coa medalla Sanford Saltus
Categoría:Galardoados co premio Parkes Weber
Categoría:Galardoados co premio Derek Allen
Categoría:Galardoados coa medalla Gunnar Holst
Categoría:Alumnos da Universidade de Oxford
Categoría:Profesores da Universidade de Oxford
Categoría:Persoas relacionadas co museo Ashmolean
Categoría:Escritores do Reino Unido
Categoría:Personalidades sen imaxes